Skyscraper

"Skyscraper" (בעברית: גורד שחקים) הוא הסינגל הראשון והמוביל מתוך "Unbroken", אלבום האולפן השלישי של זמרת הפופ האמריקאית דמי לובאטו. הסינגל יצא לאור ב-12 ביולי 2011 דרך חברת התקליטים הוליווד רקורדס. השיר נכתב על ידי טובי גד, לינדי רובינס והזמרת האסטונית קרלי קויב, שגם הקליטה את השיר, זאת לפני שהכותב שותף והמפיק של השיר טובי גד הציע אותו ללובאטו. השיר קיבל את השראתו כאשר הכותבים התבוננו בתמונה בה נראה גורד שחקים יחיד עומד בין הריסות רבות, לאחר שסוף העולם הגיע בעקבות אפוקליפסה, כאשר השמש חודרת מבעד לעננים וגשם יורד קלות. השיר הוא בלדה שמילותיה מדברות על להישאר חזק, על להראות חוזק אל מול בעיות ועל אמונה עצמית. השיר נפתח במנגינת פסנתר יחיד, שמלווה עד מהרה בכלי הקשה, ונגמר באותה המנגינה ההתחלתית. לובאטו מראה במהלך השיר טכניקות הגשה ונשימה שזיכו אותה בשבחים מצד מבקרי המוזיקה, בנוסף למילות השיר המפארות אותו ולמסר החזק שהוא מעביר למתבגרות צעירות, עצם חשיפת הקשיים האישיים של לובאטו דרכו. גל ההצלחה נמשך גם מעבר לביקורות החיוביות; 'Skyscraper' כבש את המקום ה-10 במצעד האמריקאי היוקרתי בילבורד הוט 100, כאשר היו לו כ-176,000 הורדות דיגיטליות בשבוע הראשון ליציאתו, והוא הגיע למעמד אלבום זהב ב-4 באוקטובר 2011 ולמעמד אלבום פלטינה ב-24 באפריל 2012 בארצות הברית. לובאטו הקליטה את השיר פעמיים: לפני שנכנסה למכון גמילה ב-1 בנובמבר 2010 ואחרי שיצאה ממנו ב-28 בינואר 2011. היא מספרת שכשהקליטה אותו בפעם הראשונה, ואף אחד לא ידע מה עובר עליה חוץ ממנה, היא בכתה עד כדי כך שההקלטה כמעט והופסקה באמצע, ושלבסוף בחרה להכניס לאלבום דווקא את הגרסה הראשונית הזו כי "זו הייתה סוג של התחננות לעזרה. זה היה לפני שהתאשפזתי, לפני שהכל סוג של הכה במעריצים. הלכתי למכון לגמילה והשתחררתי, ואז ניסיתי להקליט את 'Skyscraper' כי הקול שלי השתנה אבל זה פשוט לא היה אותו הדבר. היה משהו בניסיון הראשון, בהיתקלות הראשונה בשיר שהיה סוג של קסום. הוכנס בה כל כך הרבה רגש, ועד היום הזה, ההיתקלות הזו עדיין מאוד מיוחדת עבורי". נכון ל-12 באוקטובר 2014, הסינגל מכר יותר מכ-1,500,000 עותקים ומדורג כסינגל השלישי הנמכר ביותר של לובאטו בכל הזמנים אחרי "Heart Attack" ו-"Give Your Heart a Break". כאשר המנהל האישי שלה וחברת התקליטים הציעו לה עיבודים שונים לווידאו קליפ, היא קיבלה הצעה אחת מהבמאי המוערך מארק פלינגטון, שהפיק קליפים לזמרים רבים ומוכרים, כמו מייקל ג'קסון, ג'ון בון ג'ובי והפו פייטרס. דמי מספרת שלפלינגטון הייתה פרשנות מוצלחת כאשר הוא הסב את השיר לעיבוד וידאו, ושהיא הייתה אסירת תודה על כך ולכן בחרה בו כמפיק. הווידאו צולם באמצע מדבר המלח סולט פלאטס בונוויל שביוטה, וההפקה שלו נעשתה באווירה אינטימית כאשר במקום נכחו רק אנשי צוות הכרחיים כמו האמרגן, הצלם, המפיק, מעצבת השיער והמאפרת. לובאטו ואנשי הצוות המצומצם הגיעו למקום במטוס פרטי, והצילומים נמשכו כ-12 שעות. דמי מספרת שהיה לה קל יחסית לבטא את ההתרגשות במהלך הצילומים כאשר היא מציינת ש"הייתי סוג של מנותקת מהעולם האמיתי בכל מקרה", אולם מציינת שלעיתים היה לה קשה לא להיסחף עם הרגע, ושבין הטייקים לא יכלה לעצור את הדמעות. יום אחרי הוצאתו של הסינגל, ב-13 ביולי, שודר הווידאו קליפ הרשמי שלו בהופעת בכורה ב-חדשות E!‎ שבערוץ E!, וביום שלמחרת השתחרר לחשבון ה-Vevo של לובאטו באתר יוטיוב ב-14 ביולי. הביקורות על הווידאו היו חיוביות ביותר; מבקרת מוזיקה מאתר הבידור HitFix שיבחה את הווידאו קליפ באומרה כי: אף אחד אחר לא מופיע בקליפ שבהפקתו של מארק פלינגטון, כאשר הפוקוס הוא בבירור על הצגת הכאב שעברה וממנו היא מתרוממת, לא כמו הפיניקס המפורסם, אלא כמו גורד שחקים. הווידאו שומר על הנימה האישית העצמתית של השיר, ופלינגטון מביא תחושה של אינטימיות אל תוך הקליפ, למרות המרחבים הפתוחים שנראים לרוב. — מלינדה ניומן, כתבת אתר הבידור HitFix כתב החדשות באתר MTV האמריקאי כתב על הווידאו קליפ כי: היא מגלה עומקים חדשים עם כל תו, וכשהיא שרה את הפזמון האחרון, והקול שלה נדחק עד לנקודה בו הוא נשבר, ובכן, אם זה לא עושה לכם עור ברווז, אז יש סיכוי די טוב שאתם לא בחיים. הווידאו קליפ חסר כל גימיקים, ועדיין מצליח להלום רגשית. נכון, יש בדים שעפים בצורה דרמטית וזכוכיות נשברות, אבל באמת, השיר הוא הכוכב הראשי. והפשטות הזאת היא מושלמת כאן, מפני שהשיר מספק לך את כל הפירוטכניקה הנדרשת. עם Skyscraper, לובאטו לא רק הוכיחה את מסוגלותה לדברים דגולים, אלא גם את היותה שורדת. והאמת, לא נותר להגיד עוד דבר. לא כשהשיר מדבר במקומך. — ג'יימס מונטגומרי, כתב חדשות MTV ביקורת נוספת מצד כתב בידור של המגזין האמריקאי Entertainment Weekly מציינת כי: אין גיטרות חשמליות או עלילות מטופשות כאן - רק תשוקה פשוטה, גולמית. גאגא, לתשומת לבך. — גריידי סמית', כתב Entertainment Weekly טקס פרסי Do Something של VH1, הוליווד, לוס אנג'לס, קליפורניה. הופעה ראשונה לאחר היציאה מהמכון לגמילה (18 באוגוסט 2011) טקס פרסי ALMA, סנטה מוניקה, לוס אנג'לס, קליפורניה. בשבוע יום הזיכרון העשירי לזכר פיגועי 11 בספטמבר. את החלק הראשון שרה באנגלית ואילו השני בספרדית (11 בספטמבר 2011) בתוכנית America's Got Talent (ב-24 באוגוסט 2011) בתוכנית Good Morning America (ב-19 בספטמבר 2011) בתוכנית האירוח של אלן דג'נרס (20 בספטמבר 2011) בתוכנית Dancing with the Stars, הגרסה האמריקאית לפורמט המקורי הבריטי רוקדים עם כוכבים (27 בספטמבר 2011) בתוכנית The Today Show (ב-6 במרץ 2012) בתוכנית בוקר טוב אמריקה (ב-6 ביולי 2012) בתוכנית Extreme Makeover: Home Edition (ב-2 בדצמבר 2012) באירוע We Day מטעם ארגון Free The Children, יחד עם דארן כריס (ב-20 בספטמבר 2013) בתוכנית הקנדית Entertainment Tonight Canada, מפלי ניאגרה, גבול ארצות הברית-קנדה (31 בדצמבר 2013) באירוע צדקה לפרויקט המלגה של לובאטו (18 במרץ 2015) במופע הצדקה "iHeart Living Room Concert for America" למען נזקי מגפת הקורונה. (29 במרץ 2020) אתר האינטרנט הרשמי של דמי לובאטו (באנגלית) מידע על היצירה "Skyscraper" באתר מיוזיק בריינז מידע על הסינגל "Skyscraper" באתר מיוזיק בריינז מידע על השיר "Skyscraper" באתר AllMusic סרטון השיר "Skyscraper" באתר יוטיוב מידע על השיר "Skyscraper" באתר iTunes Skyscraper, בביצוע דמי לובאטו, וידאו קליפ של השיר באתר יוטיוב Demi Lovato: “It’s Unfortunate That Pop Songs Have Become So Much About Partying And Clubs”, באתר VH1, פורסם ב-21 ביולי 2011 (באנגלית) Skyscraper, http://repertoire.bmi.com/ Kerli - Skyscraper (Studio Version), https://www.youtube.com, פורסם ב-3 בדצמבר 2011 A song written by Estonian artist Kerli becomes UK’s Christmas number one single, http://estonianworld.com/, פורסם ב-22 בדצמבר 2013 Kerli Talks Co-Writing Demi Lovato's 'Skyscraper', https://www.youtube.com, פורסם ב-5 באוגוסט 2011 [http://popcrush.com/demi-lovato-skyscraper/ Demi Lovato, ‘Skyscraper’ – Song Review, http://popcrush.com/, פורסם ב-12 ביולי 2011 RIAA - Gold & Platinum, http://www.riaa.com/ Demi Lovato - Chart history, http://www.billboard.com/ Demi Lovato: "It's Unfortunate That Pop Songs Have Become So Much About Partying And Clubs", http://blog.vh1.com, פורסם ב-21 ביולי 2011 Ask Billboard: Baseball Hits, Gwen Stefani's Delay & Demi Lovato's Best-Selling Songs, http://www.billboard.com/, פורסם ב-12 באוקטובר 2014 Demi Lovato's 'Skyscraper' Video Drops Wednesday, http://www.mtv.com/, פורסם ב-11 ביולי 2011 Demi Lovato - Skyscraper, https://www.youtube.com, פורסם ב-14 ביולי 2011 Watch: Demi Lovato's deeply personal video for 'Skyscraper', http://www.hitfix.com/, פורסם ב-13 ביולי 2011 Demi Lovato’s ‘Skyscraper’ Video Premieres, http://www.mtv.com/, פורסם ב-14 ביולי 2011 Demi Lovato refuses to be torn down in new 'Skyscraper' video, http://www.ew.com/, ב-14 ביולי 2011 מצעד הסינגלים האירי, ארכיון בילבורד הוט 100, ארכיון בילבורד פופ, ארכיון בילבורד הורדות דיגיטליות, ארכיון בילבורד פופ בוגרים, ארכיון מצעד הסינגלים הבריטי, ארכיון IFPI, ארכיון מצעד הסינגלים הסקוטי, ארכיון מצעד הבילבורד הקנדי, ארכיון מידע על Skyscraper, באתר המצעד הגרמני מידע על Skyscraper, באתר מצעד דנמרק מידע על Skyscraper, באתר המצעד של ניו זילנד מידע על Skyscraper, באתר המצעד הפורטוגזי, ארכיון מידע על Skyscraper, באתר המצעד הפיני Demi Lovato’s ‘Skyscraper’ Will ‘Wow’ Do Something Awards, http://www.mtv.com/, פורסם ב-28 ביולי 2011 Demi Lovato Builds “Skyscraper” (And “Rascacielo”) Live, http://www.idolator.com/, פורסם ב-17 בספטמבר 2011 Skyscraper (Live On America's Got Talent 8.24.11) (1080i) - Demi Lovato, https://www.youtube.com, פורסם ב-25 באוגוסט 2011 Demi Lovato Performs on ‘Good Morning America’, http://popcrush.com/, פורסם ב-20 בספטמבר 2011 Demi Lovato Performs Skyscraper! AT ELLEN SHOW' https://www.youtube.com, פורסם ב-22 בספטמבר 2011 Demi Lovato - Skyscraper on Dancing With The Stars, https://www.youtube.com, פורסם ב-28 בספטמבר 2011 Demi Lovato "Skyscraper" at the Today Show, https://www.youtube.com], פורסם ב-6 במרץ 2012 Demi Lovato on Extreme Makeover Home Edition 12/2/11, https://www.youtube.com, פורסם ב-3 בדצמבר 2011 Demi Lovato Performs “Neon Lights” & “Skyscraper” With Darren Criss: Watch, http://www.idolator.com/, פורסם ב-23 בספטמבר 2013 Demi Lovato - We Day Live Skyscraper & Neon Lights HQ, https://www.youtube.com, פורסם ב-20 בספטמבר 2013 Demi Lovato New Year's Eve Performances, Midnight Kiss!, http://www.cambio.com/, פורסם ב-1 בינואר 2014 Demi Lovato - Skyscraper LIVE in Niagara Falls (ET Canada NYE), https://www.youtube.com, פורסם ב-31 בדצמבר 2013 Demi Lovato Performs At Lovato Scholarship Benefit - Watch Here!, http://www.justjared.com/, פורסם ב-19 במרץ 2015 Demi Lovato - "Skyscraper" Live at Lovato Scholarship Benefit, https://www.youtube.com, פורסם ב-19 במרץ 2015 Demi Lovato - Skyscraper (Demi Live in Brazil), youtube, ‏12.11.15 Demi Lovato Gave a Moving Performance of "Skyscraper" Live at Home, Teen Vogue (באנגלית)